02003L0091 — SL — 01.01.2023 — 016.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B DIREKTIVA KOMISIJE 2003/91/ES z dne 6. oktobra 2003 o določitvi izvedbenih ukrepov za člen 7 Direktive Sveta 2002/55/ES glede lastnosti, ki morajo biti zajete kot minimum pri preizkušanju, in minimalnih pogojev za preizkušanje določenih sort zelenjadnic (Besedilo velja za EGP) (UL L 254 8.10.2003, str. 11)

spremenjena z:









▼B

DIREKTIVA KOMISIJE 2003/91/ES

z dne 6. oktobra 2003

o določitvi izvedbenih ukrepov za člen 7 Direktive Sveta 2002/55/ES glede lastnosti, ki morajo biti zajete kot minimum pri preizkušanju, in minimalnih pogojev za preizkušanje določenih sort zelenjadnic

(Besedilo velja za EGP)







Člen 1

1. Države članice predvidijo vpis sort zelenjadnic, ki izpolnjujejo zahteve iz odstavka 2, v nacionalno sortno listo v smislu člena 3(2) Direktive 2002/55/ES.

2. Glede razločljivosti, nespremenljivosti in izenačenosti velja naslednje: (a) vrste, navedene v Prilogi I, morajo izpolnjevati pogoje, določene v „Protokolih za preizkušanje razločljivosti, nespremenljivosti in izenačenosti“ Upravnega sveta Urada Skupnosti za rastlinske sorte (USRS), ki so našteti v navedeni prilogi; (b) vrste, navedene v Prilogi II, morajo izpolnjevati smernice za izvajanje preizkušanja razločljivosti, nespremenljivosti in izenačenosti Mednarodne zveze za varstvo novih sort rastlin (UPOV), ki so naštete v navedeni prilogi.

Člen 2

Uporabijo se vse sortne lastnosti v smislu člena 1(2)(a) in vse lastnosti, ki so v smernicah za preizkušanje iz člena 1(2)(b) označene z zvezdico (*), pod pogojem, da opazovanje neke lastnosti ni onemogočeno zaradi izražanja drugih lastnosti, in pod pogojem, da izražanja neke lastnosti ne preprečijo okoljski pogoji, v katerih se preizkušanje izvaja.

Člen 3

Države članice zagotovijo, da so pri preizkušanju vrst, navedenih v prilogah I in II, glede načrtovanja poskusov in rastnih razmer izpolnjene minimalne zahteve za izvajanje preizkušanja, kot so določene v smernicah za preizkušanje iz navedenih prilog.

Člen 4

Direktiva 72/168/EGS se razveljavi.

Člen 5

1. Države članice sprejmejo zakone in druge predpise, potrebne za uskladitev s to direktivo, najpozneje do 31. marca 2004. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Države članice določijo podrobnosti tega sklica.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 6

1. Če sorte z začetkom veljavnosti te direktive še niso bile sprejete za vpis v Skupno sortno listo zelenjadnic in se je uradno preizkušanje v skladu z (a) Direktivo 72/168/EGS ali (b) smernicami USRS iz Priloge I oziroma smernicami UPOV iz Priloge II, odvisno od vrste, začelo pred tem datumom, za zadevne sorte velja, da izpolnjujejo zahteve te direktive.

2. Odstavek 1 se uporablja samo, če poskusi pokažejo, da sorte izpolnjujejo predpise iz (a) Direktive 72/168/EGS ali (b) smernic USRS iz Priloge I oziroma smernic UPOV iz Priloge II, odvisno od vrste.

Člen 7

Ta direktiva začne veljati sedmi dan po objavi v Uradnem listu Evropske unije.

Člen 8

Ta direktiva je naslovljena na države članice.

▼M16









PRILOGA I







Seznam vrst iz člena 1(2), točka (a), ki morajo biti skladne s tehničnimi protokoli CPVO (*1) Znanstveno ime Splošno ime Protokol CPVO Allium cepa L. (skupina čebul) čebula TP 46/2 z dne 1.4.2009 Allium cepa L. (skupina Aggregatum) šalotka TP 46/2 z dne 1.4.2009 Allium fistulosum L. zimski luk TP 161/1 z dne 11.3.2010 Allium porrum L. por TP 85/2 z dne 1.4.2009 Allium sativum L. česen TP 162/1 popr. z dne 25.3.2004 Allium schoenoprasum L. drobnjak TP 198/2 z dne 11.3.2015 Apium graveolens L. belušna zelena TP 82/1 z dne 13.3.2008 Apium graveolens L. gomoljna zelena TP 74/1 z dne 13.3.2008 Asparagus officinalis L. špargelj TP 130/2 z dne 16.2.2011 Beta vulgaris L. rdeča pesa, vključno s cheltenhamsko peso TP 60/1 z dne 1.4.2009 Beta vulgaris L. mangold TP 106/2 z dne 14.4.2021 Brassica oleracea L. kodrolistni ohrovt TP 90/1 z dne 16.2.2011 Brassica oleracea L. cvetača TP 45/2 rev. 2 z dne 21.3.2018 Brassica oleracea L. brokoli ali kalabrijski brokoli TP 151/2 rev. 2 z dne 21.4.2020 Brassica oleracea L. brstični ohrovt TP 54/2 rev. z dne 15.3.2017 Brassica oleracea L. kolerabica TP 65/1 rev. z dne 15.3.2017 Brassica oleracea L. ohrovt, belo zelje in rdeče zelje TP 48/3 rev. 2 z dne 25.3.2021 Brassica rapa L. kitajski kapus TP 105/1 z dne 13.3.2008 Capsicum annuum L. čili ali paprika TP 76/2 rev. 2 popr. z dne 21.4.2020 Cichorium endivia L. kodrolistna endivija in endivija eskariol TP 118/3 z dne 19.3.2014 Cichorium intybus L. industrijska cikorija TP 172/2 z dne 1.12.2005 Cichorium intybus L. listnati radič TP 154/1 rev. 2 popr. z dne 14.4.2021 Cichorium intybus L. korenasti radič TP 173/2 z dne 21.3.2018 Citrullus lanatus (Thunb.) Matsum. et Nakai lubenica TP 142/2 rev z dne 14.4.2021 Cucumis melo L. melona TP 104/2 rev. 2 z dne 25.3.2021 Cucumis sativus L. kumara in kumarice za vlaganje TP 61/2 rev. 2 z dne 19.3.2019 Cucurbita maxima Duchesne navadna buča TP 155/1 z dne 11.3.2015 Cucurbita pepo L. vrtna buča ali bučka TP 119/1 rev. z dne 19.3.2014 Cynara cardunculus L. artičoka in kardij TP 184/2 rev. z dne 6.3.2020 Daucus carota L. korenje in krmno korenje TP 49/3 z dne 13.3.2008 Foeniculum vulgare Mill. komarček TP 183/2 z dne 14.4.2021 Lactuca sativa L. solata TP 13/6 rev. 3 z dne 27.4.2022 Solanum lycopersicum L. paradižnik TP 44/4 rev. 5 z dne 14.4.2021 Petroselinum crispum (Mill.) Nyman ex A. W. Hill peteršilj TP 136/1 popr. z dne 21.3.2007 Phaseolus coccineus L. turški (laški) fižol TP 9/1 z dne 21.3.2007 Phaseolus vulgaris L. navadni fižol in visoki fižol TP 12/4 z dne 27.2.2013 Pisum sativum L. (partim) oglatozrnati grah, okroglozrnati grah in sladkorni grah TP 7/2 rev. 3 popr. z dne 16.3.2020 Raphanus sativus L. redkvica, vrtna redkev TP 64/2 rev. popr. z dne 11.3.2015 Rheum rhabarbarum L rabarbara TP 62/1 z dne 19.4.2016 Scorzonera hispanica L. črni koren (navadni gadnjak) TP 116/1 z dne 11.3.2015 Solanum melongena L. jajčevec TP 117/1 z dne 13.3.2008 Spinacia oleracea L. špinača TP 55/5 rev. 4 z dne 27.4.2022 Valerianella locusta (L.) Laterr. navadni motovilec TP 75/2 z dne 21.3.2007 Vicia faba L. (partim) bob TP 206/1 z dne 25.3.2004 Zea mays L. (partim) sladka koruza in pokovka TP 2/3 z dne 11.3.2010 Solanum habrochaites S. Knapp & D.M. Spooner; Solanum lycopersicum L. x Solanum habrochaites S. Knapp & D.M. Spooner; Solanum lycopersicum L. x Solanum peruvianum (L.) Mill.; Solanum lycopersicum L. x Solanum cheesmaniae (L. Ridley) Fosberg; Solanum pimpinellifolium L. x Solanum habrochaites S. Knapp & D.M. Spooner paradižnikove podlage TP 294/1 rev. 5 z dne 14.4.2021 Cucurbita maxima Duchesne x Cucurbita moschata Duchesne medvrstni hibridi Cucurbita maxima Duchesne x Cucurbita moschata Duchesne za uporabo kot podlage TP 311/1 z dne 15.3.2017 ( *1 ) Besedilo teh protokolov je na voljo na spletnem mestu CPVO (www.cpvo.europa.eu).









PRILOGA II